

 **ДОО „СПОРТСКИ ЦЕНТАР“ БЕРАНЕ**

 **ПРОГРАМ РАДА И ФИНАНСИЈСКИ**

 **ПЛАН ДРУШТВА ЗА 2020. годину**

Беране, фебруар 2020. година

На основу члана 32 Статута ДОО „Спортски центар“ Беране, Одбор директора на предлог извршног директора, на сједници одржаној дана 06.03.2020.године усваја

 **Програм рада Друштва за 2020.годину**

**Увод**

ДОО „Спортски центар“ Беране, који је у власништву Општине Беране, обавља послове од јавног интереса и представља најважнији сегмент у пружању спортских услуга, како спортским колективима, тако и потенцијалним корисницима.

У циљу реализације својих основних циљева обавља следеће дјелатности:

* Пружа услуге у обављању спортско-рекреативних активности,
* Врши координацију и сарадњу између клубова и других субјеката, који на директан или индиректан начин подстичу развој спорта, учествују у организовању спортских, културних и других скупова и манифестација,
* Пружа услуге фитнес центра,
* Пружа услуге масера-физиотерапеута, као и
* Могућност издавања пословног простора

Спортски центар Беране, основан је 31.12.1993. године од стране Скупштине Општине Беране, ради остваривања општег интереса грађана Општине Беране и потенцијалних корисника у области спорта, спортске рекреације и представља потенцијал за будући развој спортског туризма.

**Мисија**

Мисија је да Друштво обезбиједи степен развоја у свим сегментима управљања, посвећеност запослених и стручност у раду која би допринијела побољшању услова свим корисницима, максимално коришћење ресурса спортских терена са пратећим садржајима.

**Визија**

Визија Друштва је да буде успјешно и да гарантује услуге корисницима, максималан степен развоја спорта и коришћења расположивих ресурса.

На овај начин Друштво би испунило разлог свог постојања у домену општег интереса како града Берана тако и шире.

**Стратегија и Програм рада**

План и програм рада Друштва, је да гарантује квалитет услуга корисницима, врши наплату својих услуга и испуњава све врсте уговорних односа.

Својим дјеловањем Друштво жели да обезбиједи успјешно пословање, иновативност, да промовише своје спортске објекте, желимо да промовишемо и популаризујемо спорт и прилагодимо понуде свим сегментима у Друштву.

Циљ нам је да повећамо обим и садржај услуга у складу са потребама свим корисницима за спорт и рекреацију и осталих садржаја фитнес центра, спортске амбуланте.

Планирамо и интензивније промотивне активности у циљу информисања грађана о услужном програму, о продајном (закуп пословних простора) чиме би се обезбиједило боље позиционирање кроз маркетинг стратегију.

**Организациона структура**

У ДОО „Спортски центар“ Беране је запослено 48 радника.

У сарадњи са Заводом за запошљавање Црне Горе имамо једног приправника на стручном оспособљавању.

Програм рада са финансијским планом за 2020. годину у Друштву, урађен је на основу сагледавања стања, предходно анализирајући рад у протеклом периоду, односно 2019. години, како би се указале смјернице за будући рад и предвидјеле финансијске пројекције за предузимање активности на повећању квалитета у пружању услуга и уопште раду Друштва.

Анализирајући рад у предходним годинама, предвиђен је Програм рада са финансијским планом за 2020. годину, у којем је приказан обим активности, финансијски план, као и иницијативе које би обезбиједиле квалитет у пружању услуга, коришћење спортских капацитета, закуп пословних простора, као и наплату својих услуга, чиме би се обезбиједило већим дијелом финансирање из сопствених прихода поред прихода из Буџета Општине Беране.

**Фудбалски стадион**

-Програмом рада за 2020. годину предвиђен је програм мјера за дјелимичну санацију Фудбалског стадиона

**- Западна трибина** (урађена пројектна документација, надкривање и постављање столица)

- изградња свлачионица на помоћним теренима,

- изградња тениских терена

**Спортска дворана**

- изградња паркинга и ограде испред Спортске дворане,

- постављање рампи на оба главна прилаза

- У плану је израда пројектне документације за изградњу хотела у склопу Спортског центра

**Стадион малих спортова**

Такође, Програмом рада за 2020. годину, урађена је пројектна документација за Стадион малих спортова:

* постављање столица,
* голова,
* гуми подлоге,
* завршетак електро инсталација,
* заштитна ограда,
* уређење просторија

Планом смо предвидјели да уз помоћ Општине Беране, урадимо пројектну документацију за изградњу нових садржаја на темељу порушене хале спортова

* Дворана за лица са инвалидитетом и посебним потребама

**Финансијски План за 2020.годину**

Финансијски план за 2020. годину урађен је у складу са важећим прописима и актом Друштва и уз уважавање свих околности у којима ће се одвијати његов рад.

**ПРИХОДИ**

• Закупнина од локала 5.000,00

• Тренинзи у Хали 45.000,00

• Рекреације 4.000,00

• Утакмице и тренинзи на ФС 20.000,00

• Приход од услуга физиотерапеута-масажа 3.500,00

• Приход од бифеа 6.000,00

• Приход од припрема 1.500,00

• Приход од теретане 5.000,00

• Трансфери од Општине 402.915,00

..........................................................................................................................

УКУПНО: 492.915,00

..........................................................................................................................

**РАСХОДИ**

• Бруто лични доходци 382.615,00

(Нето лични доходци) 228.113,00

• Порези и доприноси 154.502,00

• Расход за утрошену електр.енергију 37.000,00

• Расход за гориво и лож уље 32.000,00

• Расход за канцел.материјал 1.500,00

• Расход за материјал( одржавање опреме) 4.000,00

• Расход за утрошак воде 12.000,00

• Расход за комуналне услуге 4.000,00

• Расход за хигијену 3.000,00

• Расход за службена путовања 1.000,00

• Расход за осигурање радника 1.700,00

• Расход за чланове УО 900.00

• Трошкови телефона 1.200,00

• Трошкови угоститељских услуга 14.000,00

..........................................................................................................................

УКУПНО: 492.915,00

..........................................................................................................................

Недостајућа средства за успјешно пословање ДОО“Спортски центар“Беране у износу од 402.915,00 евра, неопходно је обезбиједити из Буџета Општине Беране преко трансфера.

План нам је да се у текућој години поставе реални циљеви, програмске активности у складу са финансирањем од Оснивача као и од сопствених прихода.

Директор ДОО „СПОРТСКИ ЦЕНТАР“ Беране

Дарко Бубања